การเปลี่ยนชื่อนครในประเทศอินเดีย

การตั้งชื่อใหม่ของเมืองในประเทศอินเดียเริ่มมีขึ้นในปี 1947 ภายหลังสิ้นสุดการปกครองของเจ้าอาณานิคมอังกฤษ ทุกการเปลี่ยนชื่อที่ได้รับการยอมรับในทางการจะต้องผ่านการรับรองของรัฐบาลกลางในนิวเดลีเสมอ
นอกจากการตั้งชื่อใหม่ของเมืองแล้ว ยังมีการตั้งชื่อใหม่ของรัฐและดินแดนสหภาพ โดยเฉพาะการเปลี่ยนชื่อจากการสะกดคำท้องถิ่นและ/หรือของอังกฤษ เช่นการเปลี่ยนชื่อของทราวันคอร์-โคชิน (Travancore-Cochin) ไปเป็นเกรละในปี 1956 และมีกรณีการเปลี่ยนชื่อจากรูปแบบการสะกดภาษาอังกฤษจาก โอริสสา (Orissa) เป็น โอฑิศา (Orisha) ในปี 2011 และจาก ปอนดิเชอร์รี (Pondicherry) เป็น ปุทุเจรี (Puducherry)

**สาเหตุ**

**การสร้างมาตรฐานการสะกด**
ประเทศอินเดียเป็นประเทศที่มีภาษาท้องถิ่นจำนวนมาก การสะกดชื่อเป็นภาษาอังกฤษของสถานที่ต่าง ๆ จึงมีความหลากหลายตามการออกเสียงของแต่ละท้องถิ่นไปด้วย เช่นกรณีของ กิลลันดี (Quilandy) - โกยิลลันฑี (Koyilandy), คานันนอร์ (Canannore) - กานนูร์ (Kannur) และ รังกิยา (Rangiya) - รังคิยา (Rangia) ส่งผลให้ในการสะกดชื่อสถานที่อาจมีหลายแบบทั้ง ๆ ที่เป็นชื่อของสถานที่เดียวกัน ชาวอินเดียจำนวนหนึ่งเชื่อว่าการมีชื่อสะกดหลายแบบเช่นนี้สร้างความสับสนและอาจเกิดปัญหาได้

**การเปลี่ยนชื่อในภาษาท้องถิ่น**
ภายหลังการจัดการแบ่งการปกครองส่วนท้องถิ่นระดับบนของประเทศอินเดียหลังได้รับเอกราชภายใต้รัฐบัญญัติว่าด้วยการจัดการรัฐ ปี 1956 ได้มีการเปลี่ยนชื่อของรัฐจำนวนหนึ่ง เช่น ทราวันคอร์-โคชิน (Travancore-Cochin) เป็น เกรละ, มัธยภารัต (Madhya Bharat) เป็น มัธยประเทศ ในปี 1959 รัฐมัทราส เป็น ทมิฬนาฑู ในปี 1969, รัฐไมซอร์ เป็น กรณาฏกะ ในปี 1973 และ อุตตรานจัล (Uttaranchal) เป็น อุตตราขัณฑ์ ในปี 2007

**การเปลี่ยนชื่อในภาษาอังกฤษ**
การเปลี่ยนชื่อในการสะกดด้วยภาษาอังกฤษของชื่อสถานที่เป็นไปเพื่อให้เป็นมาตรฐานเดียวกันและเพื่อให้เป็นไปตามการออกเสียงของภาษาอังกฤษแบบอินเดีย เช่นกรณีของ "กัลกัตตา" (Calcutta) เป็น "โกลกาตา" (Kolkata) ในขณะที่ชื่อในภาษาท้องถิ่นซึ่งคือภาษาเบงกอลยังคงเดิม (কলকাতা Kôlkata) แต่การสะกดชื่อในภาษาอังกฤษเปลี่ยนเพื่อสะท้อนการออกเสียงของภาษาท้องถิ่นมากขึ้น อย่างไรก็ตาม การเปลี่ยนชื่อรูปแบบนี้ในเมืองใหญ่เช่นกัลกัตตานำไปสู่ข้อโต้แย้งถึงความจำเป็นและความสับสนที่อาจตามมา

**ตัวอย่างสำคัญ**

**รัฐ**
 ทราวันคอร์-โคชิน → เกรละ (1 พฤศจิกายน 1956)- มัธยภารัต / มัธยภารตะ → มัธยประเทศ (1 พฤศจิกายน 1959)- มัทราส → ทมิฬนาฑู (14 มกราคม 1969)- ไมซอร์ → กรณาฏกะ (1 พฤศจิกายน 1973)- อุตตรานจัล → อุตตราขัณฑ์ (1 มกราคม 2007)- โอริสสา → โอฑิศา (4 พฤศจิกายน 2011)

**เมือง**
เมืองสำคัญที่มีการเปลี่ยนชื่ออย่างเป็นทางการภายใต้การรับรองของรัฐบาลอินเดียหลังได้รับเอกราช เช่น:- ชพัลปุระ (Jabalpur; जबलपुर) จาก จับบัลพอร์ (Jubbulpore) แก้ไขการสะกดเมื่อปี 1947- ชาชเมา (Jajmau; जाजमऊ) จาก จาเจสโมว (Jajesmow) แก้ไขการสะกดเมื่อปี 1948- กานปุระ (Kanpur; कानपुर) จาก คอว์นพอร์ (Cawnpore) แก้ไขการสะกดเมื่อปี 1948- วโทฑรา (Vadodara; વડોદરા) จาก บาโรดา (Baroda) แก้ไขการสะกดเมื่อปี 1974- ติรุวนันตปุรัม (Thiruvananthapuram; തിരുവനന്തപുരം) จาก ตริวันดรัม (Trivandrum) แก้ไขการสะกดเมื่อปี 1991- มุมไบ (मुंबई) จาก บอมเบย์ เปลี่ยนชื่อในปี 1995- เจนไน (சென்னை) จาก มัทราส เปลี่ยนชื่อในปี 1996- โกลกาตา (কলকাতা) จาก กัลกัตตา เปลี่ยนชื่อในปี 2001- เบงกาลุรู (ಬೆಂಗಳೂರು) จาก บังกาลอร์ เปลี่ยนการสะกดในปี 2007 - คุรุคราม (गुरुग्राम) จาก คุรคาว ในปี 2016- ปรยาคราช (प्रयागराज ) จาก อัลลอฮาบาด ในปี 2018
บางเมืองมีการเปลี่ยนชื่อใหม่จากชื่อโบราณ เช่น:- มันที (मंडी) แผลงมาจาก มัณฑวนคร (Mandav Nagar) - เนลลอร์ (నెల్లూరు) หรือชื่อเดิม สิงหปุรี (Simhapuri) 

**การเปลี่ยนชื่อที่มีการเสนอ**
ต่อไปนี้เป็นรายชื่อของสถานที่ที่มีการเสนอเปลี่ยนชื่อบางส่วน: 

**รัฐ**
กัว เป็น โควาปุรี (Govapuri)- เกรละ เป็น เกรลัม (Keralam)- นาคาแลนด์ เป็น นาคันจี (Naganchi)- เวสต์เบงกอล เป็น บังกลา (Bangla)

**เมือง**

**รัฐพิหาร**
 ปัฏนา เป็น ปาฏลีบุตร (Pataliputra)

**เดลี**
 นิวเดลี เป็น อินทรปรัสถ์ (Indraprastha)

**รัฐคุชราต**
 อะห์เมดาบาด เป็น กรรณาวตี (Karnavati)

**รัฐหิมาจัลประเทศ**
 ศิมลา เป็น ศยัมลา (Shyamala)

**รัฐเกรละ**
 ติรุวนันตปุรัม เป็น อนันตปุรี (Ananthapuri)

**รัฐมัธยประเทศ**
 โภปาล เป็น โภชปาล (Bhojpal)

**รัฐมหาราษฏระ**
 เอารังคาบาด เป็น ฉัตรบดีสัมภะจีมหาราชนคร (Chatrapati Sambhaji Maharaj Nagar)- ขุลดาบาด เป็น รัตนประภา (Ratnaprabha)- ปูเณ เป็น ชิชาปุระ (Jijapur)- โอสมานาบาด เป็น ธารศิวะ (Dharashiv)- อิสลามปุระ เป็น อิศวรปุระ (Ishwarpur)

**รัฐเตลังคานา**
 ไฮเดอรายาด เป็น ภัคยนคร (Bhagyanagar)- การิมนคร เป็น การิปุรัม (Karipuram)- นิซามาบาด เป็น อินทูร์ (Indur)

**รัฐอุตตรประเทศ**
 มุซัฟฟาร์นคร เป็น ลักษมีนคร (Laxmi Nagar)

**รัฐอานธรประเทศ**
 วิสาขาปัตนัม เป็น วิสาขะ (Visakha)

**ดูเพิ่ม**
 รายชื่อสถานที่ที่มีการเปลี่ยนชื่อในประเทศอินเดีย- รายชื่อสถานที่ที่มีการเปลี่ยนชื่อในประเทศปากีสถาน- สันสกฤตาภิวัตน์

**อ้างอิง**

**แหล่งข้อมูลอื่น**
  Geographical Dictionary Of Ancient And Mediaeval India by Nundo Lal Dey-  Renaming roads: A 'meaningless' exercise-  12 Cities in Karnataka get a name change-  India's Bangalore in name change-  Shashi Tharror: Becoming Bengaloorued
หมวดหมู่:ประวัติศาสตร์อินเดีย
อินเดีย
หมวดหมู่:ข้อถกเถียงทางภาษาศาสตร์
หมวดหมู่:เมืองในประเทศอินเดีย